|  |  |
| --- | --- |
| **Jautājums** | **Atbilde** |
| **[1]** Atklāta konkursa nolikuma punkts: 4.1.7. „Pretendenta piedāvātā sertificētāspeciālista kvalifikācijas un pieredzes apraksts, kas sagatavots atbilstoši nolikumampievienotajai formai (5.pielikums). Par būvspeciālista sertifikāta spēkā esamībuiepirkumu komisija pārliecinās tīmekļvietnē <https://bis.gov.lv/bisp/>. Atbildīgābūvuzrauga pieredzes aprakstam obligāti jāpievieno būvuzrauga saistību raksta kopijapar pieredzes apliecinājumā norādītajiem objektiem vai citi dokumenti (atsauksmesu.tml.), kas apliecina, ka attiecīgā persona ir veikusi attiecīgos pienākumus unparakstījusi attiecīgos dokumentus".Ja objekts „Stāmerienas pils", Gulbenes novads, Stāmerienas pagasts, ir valsts nozīmes arhitektūras piemineklis ar valsts aizsardzības Nr. 5092, un šādā objektā tiek veikti būvdarbi;Jautājums:Vai šādā gadījumā atbildīgajam būvuzraugam nevajadzētu būt ar atbilstošu restaurācijas būvuzraudzības sertifikātu būvuzraudzības veikšanai un kāpēc šāds nosacījums nav izvirzīts iepirkuma nolikumā būvuzrauga kvalifikācijai? | Publisko iepirkumu likuma 46.panta pirmajā daļā noteikts, ka pasūtītājs var noteikt prasības attiecībā uz piegādātāja tehniskajām un profesionālajām spējām, kas nepieciešamas iepirkuma līguma izpildei. Šādas prasības var attiekties uz līguma izpildē iesaistīto personālu, piegādātāja pieredzi un tehniskajiem resursiem. Saskaņā ar minētajām Publisko iepirkumu likuma normām, savu vajadzību formulēšana ir pasūtītāja prerogatīva, tādējādi pasūtītājam ir tiesības izvirzīt iepirkuma procedūras dokumentos savām vajadzībām atbilstošas prasības.Iepriekš izsludinātajā atklātā konkursā par Stāmerienas pils jumta un fasādes atjaunošanas un restaurācijas būvuzraudzību, kura nolikumā bija iekļauta prasība nodrošināt speciālistu, kurš ir sertificēts restaurācijas būvdarbu būvuzraudzībā, netika iesniegts neviens piedāvājums. Līdz ar ko pasūtītājs konstatēja, ka, iespējams, konkursa nolikumā pretendentam ir noteiktas pārāk augstas prasības, kas sašaurina potenciālo pretendentu loku.Attiecībā uz būvdarbiem objektā, kas ir valsts nozīmes arhitektūras piemineklis, pasūtītājs, lai būtu drošs, ka saņems savām vajadzībām atbilstošu piedāvājumu, saskaņā ar Publisko iepirkumu likuma 46.panta otro daļu, kurā noteikts, ka Iepirkuma procedūrās par piegādēm, kurās paredzēta izvietošana vai uzstādīšana, pakalpojumi vai būvdarbi, piegādātāja profesionālās spējas sniegt pakalpojumu vai nodrošināt uzstādīšanu, vai veikt būvdarbus var novērtēt, ņemot vērā tā prasmes, efektivitāti un pieredzi, pēc analoģijas nolēma vērtēt arī attiecībā uz pretendenta rīcībā esoša sertificēta ēku būvuzrauga (kas tiek nozīmēts kā atbildīgais būvuzraugs), pieredzi, proti, nosakot, ka tam kā atbildīgajam būvuzraugam ir jābūt pieredzei vismaz 1 (vienas) mūra ēkas ar valsts vai vietējās nozīmes arhitektūras pieminekļa statusu (Latvijā vai ārvalstī) pārbūves darbu būvuzraudzībā.Tāpat atklāta konkursa nolikuma 8.pielikumā, kas ir iepirkuma līguma projekts, 1.1.punktā ir noteikta prasība, ka Pasūtītājs uzdod, un Izpildītājs visā būvniecības laikā apņemas veikt būvuzraudzību atbilstoši normatīvo aktu prasībām, ar ko skaidri tiek noteikts – ja, saskaņā ar LR normatīvo aktu prasībām konkrēto būvuzraudzības darbu izpildē ir nepieciešams iesaistīt speciālistu/-us ar konkrētu izglītību vai kvalifikāciju, tad pretendentam jebkurā gadījumā ir pienākums šīs prasības pildīt. |
| **[2]** Atklāta konkursa nolikuma punkts: 3.2.1. „Pretendentam iepriekšējo 5 (piecu) gadu laikā (līdz piedāvājuma iesniegšanai) ir pozitīva pieredze vismaz 2 (divu) mūra ēku arvalsts vai vietējās nozīmes arhitektūras pieminekļa statusu (Latvijā vai ārvalstī)pārbūves vai restaurācijas būvdarbu būvuzraudzības veikšanā, kuru kopējālīgumsumma par būvuzraudzību ir bijusi vismaz 10 000,00 EUR (desmit tūkstoši *euro,*00 centi). Būves ir pabeigtas un nodotas ekspluatācijā"Jautājums:Vai pretendenta profesionalitāti būvuzraudzībā nosaka naudas izteiksme, par kādu summu ir bijusi veikta būvuzraudzība? Vai tomēr to nosaka, objekta vērtība un atbilstība nolikumā izvirzītajām prasībām. | Saskaņā ar Publisko iepirkumu likuma normām, savu vajadzību formulēšana ir pasūtītāja prerogatīva, tādējādi pasūtītājam ir tiesības izvirzīt iepirkuma procedūras dokumentos savām vajadzībām atbilstošas prasības. Pasūtītāja ieskatā, noteiktās prasības attiecībā uz pieredzei, ka pretendentam jābūt veikušam vismaz 2 (divu) mūra ēku arvalsts vai vietējās nozīmes arhitektūras pieminekļa statusu (Latvijā vai ārvalstī)pārbūves vai restaurācijas būvdarbu būvuzraudzību, atbilst iepirkuma priekšmetam. Būvuzraudzības līguma gadījumā pieredze tiek apliecināta ar pabeigtiem būvdarbiem no tāda viedokļa, ka būvuzraudzība ir veikta objektā, kas ir nodots ekspluatācijā, un līdzīgi kā būvdarbu līguma gadījumā, pieredzi par veiktajiem būvuzraudzības darbiem pretendents ir tiesīgs apliecināt par iepriekšējo 5 gadu periodu. Turklāt, atbilstoši vispārējai praksei būvuzraudzības pakalpojumu līgumcenu pretendenti piedāvā kā procentuālu naudas izteiksmi no attiecīgā objekta būvdarbu izmaksām. |